Apstiprināti ar

Jelgavas pilsētas domes

2014.gada 23.oktobra lēmumu Nr.16/3

**JELGAVAS PILSĒTAS PAŠVALDĪBAS**

**2014.GADA 23.OKTOBRA SAISTOŠIE NOTEIKUMI NR.14-22**

**„GROZĪJUMI JELGAVAS PILSĒTAS PAŠVALDĪBAS 2014.GADA 27.MARTA SAISTOŠAJOS NOTEIKUMOS NR.14-4 „JELGAVAS PILSĒTAS PAŠVALDĪBAS PIRMSSKOLAS IZGLĪTĪBAS NODROŠINĀŠANAS FUNKCIJAS ĪSTENOŠANAS KĀRTĪBA””**

Izdoti saskaņā ar likuma “Par pašvaldībām” 15.panta pirmās daļas 4.punktu, 43.panta trešo daļu,

Vispārējās izglītības likuma 21.pantu un 26.panta pirmo daļu

Izdarīt Jelgavas pilsētas pašvaldības 2014.gada 27.marta saistošajos noteikumos Nr.14-4 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība” (apstiprināti ar Jelgavas pilsētas domes 2014.gada 27.marta lēmumu Nr.4/1) (turpmāk – saistošie noteikumi) šādus grozījumus:

1. papildināt saistošos noteikumus ar 12.3.1 apakšpunktu šādā redakcijā:

„12.3.1 daudzbērnu ģimeņu bērniem, ja bērnam dzīvesvieta ir deklarēta Jelgavas pilsētas administratīvajā teritorijā (daudzbērnu ģimene šo saistošo noteikumu izpratnē ir ģimene, kurā ir trīs vai vairāk bērnu);”;

1. papildināt saistošos noteikumus ar 12.3.2 apakšpunktu šādā redakcijā:

„12.3.2 dvīņiem vai vairāk vienās dzemdībās dzimušiem bērniem, ja bērna dzīvesvieta deklarēta Jelgavas pilsētas administratīvajā teritorijā;”;

1. papildināt saistošos noteikumus ar 12.3.3 apakšpunktu šādā redakcijā:

„12.3.3 bērnam, kura brālis (-ļi) vai māsa (-as) apmeklē konkrēto pašvaldības pirmsskolas izglītības iestādi;”;

1. svītrot saistošo noteikumu 12.7. un 12.8.apakšpunktus;
2. aizstāt saistošo noteikumu 13.punktā skaitli „12.8.” ar skaitli „12.6.”;
3. svītrot saistošo noteikumu 14.punktā vārdus „iespēju robežās”;
4. svītrot saistošo noteikumu 18.punkta otro teikumu;
5. izteikt saistošo noteikumu 19.punktu šādā redakcijā:

„19.Vecākam ir tiesības atteikties no piešķirtās vietas pašvaldības pirmsskolas izglītības iestādē, kas pieteikumā ir norādīta kā vēlamā, un turpināt saņemt pašvaldības līdzfinansējumu, ja bērns apmeklē privāto izglītības iestādi, izņemot saistošo noteikumu 32.7.punktā noteiktajā gadījumā.”;

1. svītrot saistošo noteikumu 26.punktā vārdus „vasaras mēnešos” un vārdus „no četrām līdz astoņām nedēļām”;
2. svītrot saistošo noteikumu 31.punkta trešajā teikumā vārdu „ģimenes”;
3. papildināt saistošos noteikumus ar 32.7.apakšpunktu šādā redakcijā:

„32.7. bērna vecāks atsakās no piešķirtās vietas pašvaldības pirmsskolas izglītības iestādē, kas pieteikumā ir norādīta kā vēlamā, ja pēc minētā atteikuma konkrētajā pašvaldības pirmsskolas izglītības iestādē saglabājas brīva vieta, uz kuru nav citu pretendentu.”.

Jelgavas pilsētas domes priekšsēdētājs A.Rāviņš